Tiltalt for drap, likskjending og trusler i Øyer
Kristiansen er også tiltalt for å ha truet en venn til å hjelpe seg med å transportere den døde stefaren fra boligen og til stedet i skogen ved Hafjell. Ifølge tiltalen som ble klar fredag, skal 23-åringen først ha drept stefaren med flere knivstikk i brystet før han parterte liket i flere deler. Deretter pakket han levningene inn i plast og tekstiler. Levningene av den 58 år gamle stefaren ble funnet i et bål i skogen ved Hafjell i Øyer 14. august i fjor. Natten etter skal den tiltalte ha dratt tilbake for fjerne likdeler, men de var allerede fjernet av politiet da han kom fram. Etter å ha vært etterlyst med fullt navn og bilde i nøyaktig en uke, meldte han seg for politiet i Rotterdam i Nederland i slutten av august i fjor. Rettssaken mot Kristiansen er berammet til 9. april i Lillehammer tingrett. Kristiansen har i avhør erkjent at han natt til 14. august drepte stefaren, men han nekter straffskyld.
Riksadvokaten har tiltalt Kim Andreas Kristiansen (23) for drap og likskjending av stefaren Bjarte Hansen (58) i Øyer i Oppland i august i fjor. 23-åringen er også tiltalt for trusler mot en venn.